钦定古今图书集成/方舆汇编/职方典/第1074卷 > 《旧志》邑令徐甫宰建设坛陛
## 钦定古今图书集成/方舆汇编/职方典/第1074卷 > 《旧志》邑令徐甫宰建设坛陛

皇清因之。

社稷坛　在县治西门外半里。明洪武间，县丞朱衡建，设立坛陛。

邑厉坛　在县北一里

里社坛　各里俱有

城隍庙　旧《志》：“宋绍兴间，创于北谢㜑岭上，明又刱于县西。嘉靖戊午，邑令徐甫宰重修。” 大忠庙　“在县西。宋淳熙间刱，毁于兵。明正统丁卯重建。嘉靖丙辰修，复颓。崇祯戊辰，和义坊士民重建，祀唐忠臣张巡，后为仁圣殿。”

圣宫殿　“旧在鼓楼门内东，绍兴间毁，明景泰间，改刱布政司左。”

皇清康熙四年，邑人仍其址重建。又一在南门外右。

五贤庙　在县北门外。淳祐间刱，明洪武中修。正统丁卯，典史何昂同坊民重建。

龙源宫庙　在县南一百里。《盈塘图》“祈祷灵感。” 洪山庙　一在高梧，一在所北。

石固庙　在县南二里小隆兴。

东平王庙　在所新城大街，祀唐忠臣张巡。正德七年，寇发，攻城七昼夜，得神阴助，寇退，众立庙，以七月十九日报祀之。

三官庙　“旧《志》” ：在南门左。明天顺间，改刱于文明坊关帝殿前。

赤沙王庙　在所北

赖公庙　在所旧城西

天妃娘娘庙　在溪东乡。

真武庙　在所北

古城隍庙　在县治北

关圣殿　在旧城门上，岁久倾圮，邑令巢之梁修，扁曰“应宿坊。” 明末乙酉秋，流寇破城毁，邑令潘纮重建，邑人又刱钟鼓楼。

紫阳祠　在所城东门外。

张公祠　在西门外。祷雨有应，因建祠祀之。“世忠祠　” 在教场前。祀练廷相。

忠烈祠　在山川坛右，祀徐必登十二人，从祀林铎等人，令巢之。梁建，寇毁，移世忠祠祀之。“《三省》金汤祠　” 在教场前，今废。

舒烈妇祠　在所城外塔下。祀童生徐日煃妻，邑令巢之梁建。

清流县

风云雷雨山川坛　在南门外演武亭左。社稷坛　在县西一里许朝贞坊。

邑厉坛　在县北二里许。

里社坛　：各乡村皆立坛，以祀土榖之神。遇春、秋，二社，里长备物致祭。

城隍庙　“宋端平间，知县赵樵夫建于县南。宝祐间，陈子春辟而新之。明初，移建于县治东北通贞道院废址。弘治十六年，知县余珙睹庙门卑隘，撤而建之，竖牌坊于路口。” 正德间修。东岳庙　在县南山麓间，乃泰山行宫。

关帝庙　在县西九龙驿左小浮桥岸侧。邑人冢宰裴应章建。

樊公庙　在县东渔沧潭。

安济庙　在县东南铁石洞口，又名九龙庙。庙前滩有十八，舟行甚难，过者必祷于庙。晋天福二年，伪闽封明威校尉。五年，封兴瑞将军，寻复敕封“潜灵王。” 宋赐今额。

真武庙　在县南。元至正二十四年建。相传邑南常有火灾，故祀北方水神压之。成化间更名“佑圣祠。” 正德四年重修。今名“元帝宫。”

江公庙　在县东仓盈里，地名“嵩口。”

武侯庙　在县龙山左，一名铜锣山。相传樊神讨贼时祀武侯，建庙于此，岁久圮败。洪武间修，成化间又废。正德二年又修，扁曰“武侯庙。” 隆庆间复废。万历丁酉，邑人裴应章倡。本坊乡绅捐赀鼎新，扁以名垂宇宙。崇祯十一年，子汝甲复募本坊修葺。甲申、乙酉间，避难郊民，鳞集附居。

皇清康熙二十八年，司马郎锺，《令居民徙去重峻墙》。

垣，而树木顿成旧观焉。

元坛庙　在东岳庙前。元至元三年，通邑刱建。崇祯五年重修。

五德庙　在县西五十步，府公馆之右。

闽王庙　：在嵩口。神姓王，名审知，唐封为忠懿王，梁封为闽王。第七子延昇徙居清流，遂为王氏祖。其子孙立庙于嵩口以祀焉。明崇祯十六年，二十三世孙王廷佐等重建。

普庵堂　在县十字街左，即雷氏祖祠。举人瑶莅政兖州，因携神香火奉祀，故名。后因火，元孙衡重建。

惠烈祠　在城隍庙仪门右。一在仓盈里㙔埠，乃知县吕镛死节所也。正统间，里民义侯死节，立祠以祀。嘉靖五年秋，提学副使邵锐重其节，特檄于县，专祠致祭外，更劝清邑诸生以义助。

银。命县丞张鏊于㙔埠死所廓基建宇，授田以祭；又以同死事邹巡简代死老人魏得礼及烈士邓瑶配享，且访得礼二孙主其祀。时县丞张鏊置地二区翼之，庠生雷瑄捐禾税三十秤助之。

九龙王庙　在县水东。至元间建，毁于寇。天顺间，雷姓者复建。万历十七年，邑民又修。今存。惠利祠　在龙津桥南，祀惠利夫人。庙建于元至正年间，兴毁不一至。

皇清顺治四年，火。十年托邑人“提学道李于坚夫人。”

梦因重建今祠

忠烈祠　在县城东龙津桥尾。元伍宗尧父子忠烈死义，有司春秋致祭，动支纲银。

皇清康熙年间重修。

裴恭靖公祠　在县南。天启六年，府县二学及乡绅、里老佥呈专祀，有司春秋致祭，动支纲银，仍给衣巾奉祀。

皇清顺治年间重修。

忠谏祠　：在湖鲤坑。明分巡漳南道金节为礼科给事，累秩参藩伍可受立。

李公父子救荒祠　在寺前街城隍庙右。邑人李于坚子李言，平籴救荒，以全七里饥民，民深德之。绅士里民佥呈辇金购地，立祠祀焉。康熙三十八年，知县汤传矩重修。

烈士祠　在㙔埠，附吕公祠内。烈士邓瑶剿贼，捍卫乡民，仗节而死，因附祀焉。

“三圣庙　” 凡四：一建北门城上，一建凹上，一建西门直街取水巷，一建际留仓左畔神树下。白马庙　在县进贤坊，邹氏祖祠。白马王乃闽越王审知之像，审知常乘白马，死后民思其德而祀之。绍兴间建，后因火。隆庆壬申元孙时泰重建。天启七年又火。崇祯元年时丰等建。唐公生祠　在县南，祀署县事同知唐淳。正德七年，寇攻城几陷，公率民兵星夜赴救，寇寻去。举人余本纯等，置祠田祀之。

余公生祠　在东门内，祀知县余侯祎，今废。蒋公生祠　在水东街，祀本县知县蒋育馨。明末寇毁，至。

皇清康熙二十年，重建于县城之后“龙山廖氏书屋。”

悬挂《蒋公生祠》扁额，设木主祀焉。

连城县

风云雷雨山川坛　在东门外百步。

社稷坛　：在西门赤岭。

邑厉坛　在北门外

城隍庙　在县治北旧治西。宋绍兴间刱，岁久圮。淳熙间，令安嗣宗重建，元因之。洪武五年，令邓昇移刱今地。弘治七年，令王岐建《福谦亭》，修葺后堂廊宇。万历三十六年，复建前堂。

刘公祠　在县左，祀司理刘玉成。顺治四年，寇毁。今谢有沂重建。

牛公祠　一在学后，一在文塔前，祀令牛大纬文野公，缘首李周臣、吴宪等。

徐公祠　在龙山祖庙右，祀令徐大化熙寰公，缘首黄思德、李檀、李榆。

李公祠　在西门内，祀县令李待问。寇毁，李天美、江济邦等重建。

吴公祠　在城隍庙左，祀司理吴明昌、谢世选等。

田公祠　在城隍庙右。祀县令田生玉、谢家宝、钱国珂、黄福宁、童秉彝等。

申公祠　在县东闽山。祀漳南道申伟抱。又县令杜士晋捐俸买李日淳《河源里四图》车田一分，以备祭费。

杜公祠　一在儒学右，一在高岳庙前，一在荐山白衣堂前，祀县令杜士晋等。

三德祠　在冠荐山，即东闽山。祀道宪李陞、谢朝宰、申丘杜三县令，里长黄福宁等。

＝圣帝君庙　在县鼓楼前。成化间，县令关铨建。

皇清顺治四年，寇毁，都司张明海等捐资鼎建。

东五显庙　在县北，宋嘉定间刱。明洪武八年，北团巡检陈寿、邑民黄均禄等募建。今为龙山祖庙。

西五显庙　在县西。宋嘉定间刱。明洪武七年县令刘雍同邑民江文新等募重建。今为“金山祖庙。” 万历二十九年火，三十六年两隅人重建。祠山庙　在东塔寺右。宋时建。洪武间邑民谢文敏等募建。

南岳行宫　在县南。宋嘉定间刱，元废。洪武间，沈庆安等募建。

东岳行宫　在县东定安桥下。宋绍兴间县令。

王彤刱，后废。正统十年，邑人童德庆募建。镇川庙　在县南城外。宋绍兴间建。洪武间李旻宗等募建。崇祯末年水圮。

皇清顺治七年，士民复建。昔额“灵显庙。”祀蛤湖净口。

侯王

水口庙　在县东一里许。万历十一年建。夫人庙　在姑田当坑僧洞真，纳租银五钱零。归化县。

风云雷雨山川坛　在城东北一里。

社稷坛　在城南三里

邑厉坛　在城东三里

里社坛　七所：各里亦多自立。

城隍庙　在县治东。成化八年，知县郭润建。弘治六年毁。正德间，知县杨缙重建。知县郑璧劝义官揭赵真、赵应扩地加广。万历间，邑人萧爱、杨再兴、罗仪等捐资重构。康熙十八年毁。十九年，知县王国脉捐资倡众建置有祀田。

显应庙　宋建。一在按察司前，一在惠利桥东，祀莘氏《圣七娘》。

忠臣庙　在城北五十里柳杨大陂。正统十二年，沙寇攻宁化，本府推官王仁帅师往援，遇贼盖洋，大破之。疾作，殁于此地。里人思而祀之。关帝庙　在东门月城中。

赵公庙　在西门月城中。

三圣庙　在南门城边

元帝阁　，在北门城上。

真君阁　在南阁上

魁星阁　在城东白沙桥南。

文昌祠　在城东白沙桥左，崇祯间建。

龟山祠　在城东龙湖二十里。宋时杨龟山先生所生旧宅。崇祯七年，知府笪继良、知县杨鼎甲建，以祀龟山。

皇清康熙十一年，知县黄易改刱《儒学》知县王国脉。

捐赀落成之，仍立祠祀龟山于其右。

杨章公祠　在城东白沙桥侧。万历间，知县庞一夔建，祀故令章宗实。明末寇毁。

皇清康熙十八年，通邑复建，而以知县黄易并祀。其

中

周公祠　在城东二里平埠。万历四十二年，通邑士民为邑令周宪章建。

文兴祠　即文兴书院。通庠诸生。祀故令陈正蒙。

义勇祠　在城东三里平埠。

吕祖仙祠　在县前天一坊右。

永定县

风云雷雨山川坛　“旧在县东卧龙山麓，知县王环建，嘉靖十九年，改为布政分司，坛移太平门外。嘉靖三十七年，大水冲去，知县许文献筑于铁坑，尤为形胜。”

社稷坛　在县东

乡里坛　一在榕树冈，一在印星台。

乡社坛　五里各设一所，岁时致祭。

邑厉坛　在县西二里。周缭以垣，一门，设土座二间。成化十六年，知县王环建。嘉靖十年知县毛凤重修。每年三月清明、七月望日、十月朔日致祭，以城隍主之。

义勇祠　附在城西厉坛前。岁凡三祭，所以报捐躯死义者也。

城隍庙　在县治东。正堂三间，左右耳廊共六间。前饮福厅三间，外大门。成化十五年，知县王环建。嘉靖间，知县毛凤、唐灿、许文献；万历间，知县何守城、姜子贞相继重修。

皇清顺治十七年，知县岳锺淑重修。

关帝庙　在东北卧龙山麓，旧社学地。万历乙未年，知县张正蒙刱建，侍郎卢惟贞有记。大厅三间，门厅三间，廊西建土地祠，门外建《坊表》。一在高陂，巡检郭天福建。

东岳庙　在县治西王侯祠左。东南抵民居，北抵后圳。正殿三间，东西二廊各三间。

皇清顺治十一年，知县沈在湄重修。

五显庙三　一在县治万寿寺廊西，邑耆丘万球建。一在溪南里黄竹隔；一在龙安寨。

三元庙　一在县治万寿寺西。一在高陂，巡检郭天福建。

邹公庙　在溪南金砂村。

七姑庙二　一在县治龙冈西麓，举人周行先倡建。一在溪南里折滩。

麻公庙　在虎光村

文昌祠　在儒学前大街之南、晏湖之上。天启元年，知县钱养民、举人赖维岳等募建。署县事霍蒙拯捐俸创置祀田。

王侯祠　原系纪功亭，在县之东岳庙右。知县王环建。亭碑颂抚按、藩、臬功绩。后里民赖恒、张以璇等以王侯经营草昧，亦碑颂之。且立抚按藩、臬诸人木主，及塑王侯之像，各捐资买田，以供岁祀。至嘉靖十八年，知县唐灿因岁久亭与木主俱废，独侯之像存焉，故改扁曰“王侯祠。” 三十八年，知县许文献重修，复立诸人木主，遇祀则列于前，以并享之。祀毕，藏主城隍庙，以像专王侯故也。。